- Hindi News
- National
- डिप्टी रेंजर ने पकड़ा अवैध रेत से भरा ट्रैक्टर लाठियों के बल पर छुड़ा ले गए आरोपी
डिप्टी रेंजर ने पकड़ा अवैध रेत से भरा ट्रैक्टर लाठियों के बल पर छुड़ा ले गए आरोपी
करैरा थाना क्षेत्र में गुरुवार की रात रेत का अवैध का अवैध खनन करते हुए वन अमले की टीम ने एक ट्रैक्टर ट्राली को पकड़ लिया। रेत की निकासी करने के बाद जैसे ही ट्रैक्टर ट्राली रेत भर कर रोड पर आई तो वन टीम ने उसे रोकने का प्रयास किया। वन टीम को देखते ही ट्रैक्टर पर सवार करीब 4 से पांच लोग लाठियां और लुहांगी लेकर नीचे कूद पड़े और वन टीम को डराते-धमकाते हुए ट्रैक्टर ले भागे। इसके बाद डिप्टी रेंजर ने मामले की शिकायत पुलिस से की,जिस पर पुलिस ने केस दर्ज कर आरोपियों की तलाश शुरु कर दी है।
पुलिस के मुताबिक गुरुवार रात वन विभाग को मुखबिर से सूचना मिली कि फतेहपुर गांव में रेत का अवैध खनन हो रहा है और मौके पर एक ट्रैक्टर ट्राली सहित कुछ लोग भी मौजूद हैं। इस सूचना पर डिप्टी रेंजर ग्यादीन अपनी टीम के साथ मौके पर पहुंचे तो उन्हें रेत भर कर फतेहपुर की ओर से एक ट्राली में हनीफ खान, अमीर खान, रियाज, बंशी ठाकुर निवासी करैरा बैठे हुए थे। इन सभी के पास लाठियां और लुहांगी थी।वन टीम ने उन से कहा कि ट्रैक्टर वन थाने ले चलो इस पर ये लोग ट्रैक्टर से नीचे उतर आए और वन कर्मचारियों को डरा धमका के ट्रैक्टर ले भागे। इसके बाद डिप्टी रेंजर ने थाने में जाकर मामला दर्ज कराया है।
tgl_Latn sot_Latn hin_Deva hin_Deva hin_Deva hin_Deva